Hellmuth Karasek

L’Hellmuth Karasek (Brno, 4 de sgener del 1934 – 29 de setember 2015) l’è stad on sgiornalista, critich leterari e romanzier todesch.

 Biografia 
El Karasek l’è nassud in la capital de la Moravia, Brno (in todesch: Brünn), che a quii temp là faseva part de la Cecoslovachia (la Republica Ceca d’incoeu). El Karasek l’ha frequentad el National Politische Erziehungsanstalten de Loben. In del 1944, ai temp che ‘l gh’haveva des ann, la soa famija l’è scapada via de Bielitz (el Bielsko d’incoeu in Polonia) in la resgion todesca arenta de la Slesia a Bernburg in Sassonia-Anhalt, che a quii temp là la faseva part de la Germania Est..  Quand che l’ha finid i studi a l’inviada di ann '50 e l’è andà via de là, e ‘l s’è trasferid in Germania Ovest e indove che l’è diventad student a l'Università di Tubinga, e 'l gh'ha studiad storia, lengua e leteradura todesca e inglesa.

Despoeu de la laurea, del Karasek l’ha tacad a lavorà ‘me  sgiornalista e in del 1968 l’è diventad critich teatral in del setimanal Die Zeit. Del 1974 al 1996 l’ha scrivud per la rivista Der Spiegel, e 'l gh'ha lavorad ‘me cap redator del feuilleton. Despoeu del sò ritir del Der Spiegel l’ha scrivud on romanz ciamad Das Magazin indove che l’ha criticad el Der Spiegel. In del cors di ann adree l’ha anca lavorad per di sgiornai compagn del Die Welt, del Bild, del Berliner Morgenpost e del Der Tagesspiegel. L’ha anca scrivud pussee de 20 liber sora la soa vita asca leteradura e film, comprese di monografie sora ‘l Max Frisch, el Bertolt Brecht e el sò car amis Billy Wilder. Di alter proget i gh’haveven denter trì spetacoi cont el  nom de batalia de Daniel Doppler e ona traduzzion de The Lady in the Lake del Raymond Chandler. In del 1999 l’è stad member de la giuria del 49º Festival Internazzional del Cinema de Berlino.

El Karasek l’era pussee conossud  come vun di soci permanent de la rassegna televisiva de leteradura Das Literarische Quartett, insema al critich leterari Marcel Reich-Ranicki, in tra ‘l 1988 e ‘l 2001. Dessorapù, de spess, l’è vegnud a voltra in d'on quai alter programa televisiv todesch, per esempi in di programa a quiz compagn che 'l Die 5-Millionen-SKL-Show.

 Opre 

 Das sogenannte „schmückende“ Beiwort. Beiträge zu einer neuhochdeutschen Poetik, Diss. Tübingen, 1958
 Carl Sternheim, Friedrich (Dramatiker des Welttheaters 4), Velber bei Hannover, 1965
 Max Frisch, Friedrich (Dramatiker des Welttheaters 17), Velber bei Hannover, 1966
 Deutschland deine Dichter. Die Federhalter der Nation, Hoffmann und Campe, Hambourg, 1970
 Bertolt Brecht. Der jüngste Fall eines Theaterklassikers, Kindler, Münich, 1978
 Karaseks Kulturkritik. Literatur, Film, Theater, Rasch und Röhring, Hambourg 1988
 Billy Wilder. Eine Nahaufnahme, Hoffmann und Campe, Hambourg 1992; actualisé et augmenté, Neuauflage, Hambourg, 2006, 
 Mein Kino. Die 100 schönsten Filme, Hoffmann und Campe, Hambourg 1994, 
 Go West! Eine Biographie der fünfziger Jahre, Hoffmann und Campe, Hambourg 1996, 
 Hand in Handy, Hoffmann und Campe, Hambourg 1997
 Das Magazin, roman, Rowohlt, Reinbek, 1998
 Mit Kanonen auf Spatzen. Geschichten zum Beginn der Woche, Kiepenheuer und Witsch (KiWi 568), Cologne, 2000, 
 Betrug, roman, Ullstein, Berlin, 2001, 
 Karambolagen. Begegnungen mit Zeitgenossen, Ullstein, Berlin, 2002; livre de poche, Berlin, 2004, 
 Freuds Couch & Hempels Sofa. Das Buch der Vergleiche, Kiepenheuer und Witsch (KiWi 850), Cologne, 2004, 
 Auf der Flucht. Erinnerungen, Ullstein, Berlin 2004; livre de poche, Berlin, 2006, 
 Süßer Vogel Jugend oder Der Abend wirft längere Schatten, Hoffmann und Campe, Hambourg, 2006, 
 Vom Küssen der Kröten und andere Zwischenfälle, Hoffmann und Campe, Hambourg, 2008, 
 Ihr tausendfaches Weh und Ach, Hoffmann und Campe, Hambourg, 2009, 
 Im Paradies gibt's keine roten Ampeln, Hoffmann und Campe, Hambourg, 2011, 
 Soll das ein Witz sein? Humor ist, wenn man trotzdem lacht., Quadriga, Berlin, 2011, .

 Note 

Categoria:Nassud in del 1934
Categoria:Mort in del 2015
Categoria:Giornalista todesch